„Блумбърг” направи стряскащ анализ за заплахите и рисковете пред света през 2017 г. | Коментари и анализи
blitz.bg Путин може да принуди Меркел да води въоръжаването в Европа, петролът може да скочи за над 100 долара за барел са само част от изследването Масите се обръщат. САЩ и Европа, които десетилетия са бастиони на политическа стабилност, сега изнасят политически риск в целия свят. Това предупреждава „Блумбърг” в годишно изследване на 146 анализатори, икономисти и стратези. Според проучването външната политика на Тръмп, както и на Путин, и европейските избори могат да бъдат най-големите заплахи за световния ред. Резултатът от референдума във Великобритания за ЕС и спечелените от Тръмп президентски избори са само два примера от предстоящите политически сътресения. От изследването става ясно, че в Европа се очакват още големи промени на политическо и икономическо ниво. Предвижда се политическа криза в Италия и победа на Марин льо Пен на президентските избори във Франция следващата година. Най-голямо безпокойство в Азия будят евентуални протести в Хонконг и изстрелване на ядрени ракети от КНДР към САЩ. Потенциален военен конфликт в Южнокотайско море също не се изключва. Има голяма вероятност САЩ да изтеглят войските си от Южна Корея и Япония. Според експертите има един основен сценарий за Близкия изток - скок на петрола над 100 долара за барел при евентуален конфликт между Иран и Саудитска Арабия. Като вероятни сценарии или много на сериозно трябва да се приемат се посочват: Мексико е обект на някаква агресивна политика от страна на Тръмп; появява се ново демократично движение в западната част на САЩ; САЩ драстично намаляват военната си намеса в световен план; мащабни разкрития за подслушвания от страна на правителства; американски изолационизъм и агресия от страна на Путин принуждават Меркел да води въоръжаването в Европа; Марин льо Пен печели изборите във Франция, а Меркел губи парламентарните избори в Германия. Малко вероятни сценарии са: протести срещу Тръмп, които водят до сблъсъци с федералните власти; Мексико влиза в рецесия след блокиране на НАФТА от страна на магната; Куба се връща в руската сфера на влияние; твърдолинейни поемат властта в Саудитска Арабия на фона на конфронтация с Иран; твърд "Брекзит" води свалянето на премиера Тереза Мей и търговска война между САЩ и Китай. Евентуален сценарии за началото на Трета световна война направи и председателят на ЕК Юнкер: Юнкер стресна Европа и света! Председателят на ЕК описа апокалиптична картина за началото на Третата световна война Разпад на Еврозоната ще провокира мащабен военен конфликт, твърди той в своя статия, публикувана в портала Express Председателят на Европейската комисия Жан Клод Юнкер направи няколко сензационни твърдения в своя статия, озаглавена „Третата световна война може да се окаже много близко”, публикувана в портала Express. Според него, Европа преживява много смутни времена заради увеличаването на настроенията в отделните държави срещу ЕС. Думите на Юнкер напълно се покриват с казаното от Дейвид Камерън, който прогнозира, че разпад на Еврозоната ще провокира мащабен военен конфликт. Когато британският премиер, тогава още на поста си, каза това, малцина взеха думите му на сериозно. Сега Юнкер застава на неговата позиция и смята, че бързото създаване на обща европейска армия е един от начините да се избегне най-лошото. Причините са в неизвестността около позицията на САЩ спрямо НАТО. Юнкер е уверен, че резултатите от референдума в Италия ще дестабилизират допълнително ЕС, тъй като показват нова победа на антиевропейските настроения в тази страна. „Ако ЕС и Еврозоната се разпаднат, ще има повторение на познатата ни трагична история на Европа и отново да се стигне до военен конфликт”, смята Юнкер. Той припомня, че ако Брюксел не е действал решително по време на финансовата криза и не е подкрепил европейските банки, щяхме да станем свидетели на истинска финансова война. Според него, опозиционните политици като Найджъл Фарадж и Марин Льо Пен задават „правилните въпроси”, но не дават „правилните отговори” и не поемат отговорност за действията си. Все пак накрая председателят на ЕК изглежда оптимист- „Уверен съм, че европейците ще намерят сили да се сплотят в тези трудни времена, въпреки съществуващите разногласия”, завършва статията си той.